nl af fr nl af nl af ne pl ro nl nl nl nb af pl nb da es de fr de nl nl af en af ru en af nl af da af nl af nl en af nl af fr nl nl nl da it af da af de de af sl af nl af nl nl af nl af nl af af af af nl en af nl af en af af af nl fi nl nl af nl af af af da af nl nl nl nl af af nl nl
EKSKLUSIEF: Swanger Andriëtte se pragfotosessie
Mielie sorg vir groot sports in Getroud met Rugby
Andriëtte Norman. Foto: Fotograaf: Salomien Smal.
Die sangeres Andriëtte Norman het onlangs bekend gemaak sy is al 36 weke swanger en haar tweede seuntjie kan enige dag sy opwagting maak.
Die 31-jarige hoogswanger sangeres het aan Huisgenoot vertel sy sal tot begin Oktober rustig wees en al haar tyd met haar 18 maande oue baba Graham deurbring.
“Dis nogal vreemd om te dink binnekort is hy nie die enigste baba in die huis nie. ’n Mens begin besef jy moet nou jou aandag verdeel, hoewel ek weet dit natuurlik sal kom,” vertel die sangeres.
Haar grimering is deur Lee-anne Heinse en haar hare is deur Heinz Hair en Beauty gedoen. Foto: Salomien Smal.
Andriëtte het op Vrouedag ’n fotosessie in ’n ateljee in Durbanville, Kaapstad, gedoen, en sy straal omtrent op die foto's wat sy eksklusief met Huisgenoot gedeel het. Die foto's is deur die fotograaf Salomien Smal geneem en die stilering is deur Carissa Bosman gedoen.
Die rok is deur Crystal Blossom Boutique - Silver Swallow Designs. Foto: Salomien Smal.
Andriëtte het drie jaar gelede met Glynn Moolman, ’n biokinetikus, afgehaak. Die paartjie is baie opgewonde dat hulle gesin nou ’n vyfde lid gaan bykry. Glynn het ook ’n agtjarige seun, Nathan, uit ’n vorige verhouding.
Andriëtte verklap dat sy maar ietwat skrikkerig is vir die feit dat daar nou drie kinders in hul huis gaan wees. “ ’n Mens wil hulle almal reg grootmaak en al die geleenthede bied,” vertel sy.
Amper n gesin van 5.xxxx #31wekeswanger
A post shared by Andriëtte Norman (@andriette.norman.official) on Jul 10, 2018 at 6:36am PDT
Die twee babas in die huis gaan haar dalk besig hou, maar Andriëtte sien uit daarna dat die tweetjies saamspeel. “Ek is baie opgewonde vir ’n maatjie vir Graham. Ek dink hulle twee gaan beste maatjies wees,” sê sy.
Aanhangers krap kop oor of sy kleinboet na hul pa genoem gaan word, veral nadat Andriëtte op Instagram by kiekies van haar ooievaarstee laat hoor het: “Ek sien nou uit dat baba Glynn kom.”
Vanoggend het die Alta du Toit nasorgsentrum my verras met n babatee.Baie dankie julle almal.Ek waardeer dit so.Ek sien nou uit dat baba Glynn kom.Ek is so bevoorreg om die ambassadeur van die sentrum te wees X
A post shared by Andriëtte Norman (@andriette.norman.official) on Jul 20, 2018 at 4:29am PDT
Andriëtte is egter nie van plan om te lank stil te sit nie en sal weer van Oktober af optree. Sy het ook onlangs Andriëtte Norman Events gestig, wat ’n wye verskeidenheid van geleenthede reël, en aanhangers kan ook hopelik binnekort ’n nuwe album verwag, sê sy.
Meer oor: baba| swanger
Ons wil graag hê jy moet langer kuier.
Teken in en kry onbeperkte toegang tot 11 Afrikaanse tydskrifte en 35 koerante. Alles op een plek.
Andriëtte deel goeie nuus ná operasie
KYK: Andriëtte Norman se fraai spruit gaan jou hart steel
KYK: Andriëtte Norman deel die skattigste foto van haar baba
KYK: Andriëtte Norman deel pragfoto van haar kleinding – en het hy nie die oulikste gesiggie nie
Kyk net hoe ougat! Karlien se Elah hou partytjie
’n Dogtertjie vir Michael Bublé en sy vrou
Jou daaglikse nuusbrief én kosnuusbrief
Teken in vir moet-weet-stories élke dag en vir ons weeklikse kosnuusbrief!
Teken in op Netwerk24 en kry hier al jou gunstelingtydskrifte en –koerante, alles op een plek!
Ons wil jou storie hoor
Het jy 'n storie van hoop, 'n besondere lewensles, 'n vreemde ervaring, lekkerlag-staaltjie of sommer net iets wat jy op die hart het.
Tuisblad Kontak Gebruikersooreenkoms Gebruiksvoorwaardes en Bepalings Adverteer Skryf aan ons © 2019 24.com ALLE REGTE VOORBEHOU